**KORACI ZA SKLAPANJE UGOVORA O DJELU / AUTORSKOM DJELU:**

1. popuniti obrazac ZAHTJEVNICE za nabavu roba i usluga [(link)](https://www.alu.unizg.hr/alu/cms/upload/dokumenti/obrasci/2023_2024/zahtjevnica_2024.docx) u koju se upisuje vrsta tražene usluge; zahtjevnicu potpisuje nadležna osoba (npr. pročelnik odsjeka, predstojnik katedre i sl.) te upućuje na odobrenje dekanu. Uz zahtjevnicu se prilažu ponude pribavljene za navedenu uslugu.

2. po odobrenju tj. potpisivanju zahtjevnice, izvođač djela / autor popunjava obrazac IZJAVA PRIMATELJA DRUGOG DOHOTKA [(link)](https://www.alu.unizg.hr/alu/cms/upload/dokumenti/obrasci/2023_2024/izjava_primatelja_drugog_dohotka_2024.doc) te oba dokumenta predaje u pisarnicu ALU (urudžbeni ured).

3. osoba koja je zadužena od strane odsjeka za prikupljanje i dostavu podataka iste dostavlja djelatnici administrativnih službi gđi Ivana Mikulić koja prema svim dobivenim podacima sastavlja ugovor o djelu / autorski ugovor. Alternativno, ugovor možete popuniti i sami koristeći obrazac na webu [(link)](https://www.alu.unizg.hr/alu/cms/upload/dokumenti/obrasci/2023_2024/obrazac_autorski_ugovor_2024.doc).

4. po izradi ugovora, gđa Mikulić kontaktira osobu zaduženu od strane odsjeka da dalje kontaktira izvođača djela /autora da ugovor potpiše

5. ugovor potpisan od strane izvođača / autora osoba zadužena od strane odsjeka donosi u pisarnicu ALU

6. po dovršenju i predaji djela / autorskog djela sastavlja se primopredajni zapisnik [(link)](https://www.alu.unizg.hr/alu/cms/upload/dokumenti/obrasci/2023_2024/obrazac_primopredajni_zapisnik_potvrda_izvrsenog_djela_2024.docx)

7. isplata honorara /autorskog honorara vrši se temeljem kumulativno ispunjenih pretpostavki (svi osobni podaci točni i potpuni, osigurana sredstva za isplatu, valjano potpisan primopredajni zapisnik).

**NAPOMENE**:

- izvođač/autor treba pažljivo popuniti podatke o adresi (ista kao na osobnoj iskaznici i na poreznoj kartici!) te podatke o računu za isplatu

- nositelji projekata (npr. pročelnik/ica odsjeka) zadužuju **osobu s odsjeka** za prikupljanje podataka autora, kontaktiranje istih itd. te dostavu svih točnih i potpunih podataka gđi Ivani Mikulić

**VAŽNO: svi** ugovori mogu se sklapati **isključivo** unaprijed, prije izvršenja djela!

**SKLAPANJE UGOVORA O DJELU / AUTORSKOM DJELU**

**SA STRANCIMA (DRŽAVLJANIMA EU)**

Izvođač / autor mora priložiti pored Izjave primatelja drugog dohotka i slijedeće:

- ovjerena kopija osobne iskaznice ili putovnice - prednja strana i strana gdje se vidi adresa (ovjera mora biti kod javnog bilježnika)

- ishođen osobni identifikacijski broj (OIB)

- potvrda o socijalnom osiguranju A1

- zahtjev za umanjenje porezne obveze, izuzimanje od porezne obveze ili povrat više plaćenog poreza na naknade za djelatnost obavljenu u Republici Hrvatskoj (potvrdu je potrebno ovjeriti u tri primjerka, jedan primjerak ostaje autoru, a dva primjerka Akademiji)

Isto tako ostaje mogućnost da se obračun i isplata izvrše prema propisima RH, ali tada autor mora sam regulirati obveze u poreznoj upravi u zemlji kojoj ima prebivalište.

***VAŽNO - da li ugovor o djelu ili ugovor o autorskom djelu?***

**Ugovor o autorskom djelu** je uređen [Zakonom o autorskom pravu i srodnim pravima](https://www.iusinfo.hr/Laws/Content.aspx?SOPI=ZA2003B167A2399&Datum=8.11.2018.%200:00:00) ("Narodne novine" br. 111/21 <https://narodne-novine.nn.hr/clanci/sluzbeni/2021_10_111_1941.html>) koji pojam autorskog djela definira kao **izvornu intelektualnu tvorevinu** koju je ostvario autor, a karakteriziraju ga originalnost, kreativnost i subjektivnost.

Djelo se smatra subjektivno originalnim (izvornim) ako autor ne oponaša drugo njemu poznato djelo.

U Zakonu se kao autorska djela osobito navode:

–  jezična djela (pisana djela, govorna djela, računalni programi),

–  glazbena djela, s riječima ili bez riječi,

–  dramska i dramsko-glazbena djela,

– djela likovne umjetnosti (s područja slikarstva, kiparstva i grafike), bez obzira na materijal od kojega su načinjena, te ostala djela likovnih umjetnosti,

–  djela primijenjenih umjetnosti i industrijskog dizajna,

–  fotografska djela i djela proizvedena postupkom sličnim fotografskom,

– audiovizualna djela (kinematografska djela i djela stvorena na način sličan kinematografskom stvaranju) i dr.

Zbog različitog pravnog i poreznog tretmana ove dvije vrste ugovora, iste treba popunjavati odgovorno, pazeći o kojoj vrsti djela se doista radi jer ukoliko ALU sklopi autorski ugovor iako se radi o običnom djelu izlaže se poreznom prekršaju!